Diari Oficial de la Generalitat Valenciana


Sumari del DOGV 6960, del 07-02-2013 (2013/525)

Notificació de la sentència dictada en el procediment de terceria de domini número 1723/2012.
---------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/525


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment de terceria de domini número 1723/2012. [2013/525]  
Procediment: terceria de domini 001723/2012   
Demandant: Margarita Fonfría Aguilar.   
Procuradora: Rosa María Cerdá Michelena.  
Demandat: Rafael González de Lara i Frontera Capital, SARL.  
Procurador: Ignacio Jesús Aznar Gómez.   
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el juí a què es fa referència al marge, s'ha dictat la resolució que, literalment, diu el següent.  
«Interlocutòria número 421/2012   
Jutgessa que la dicta: M.ª Cecilia Torregrosa Quesada.  
Lloc: València.  
Data: 5 de desembre de 2012.  
Antecedents de fet   
Primer. La procuradora dels tribunals, senyora Cerdá Michelena, en nom i representació de Margarita Fonfría Aguilar, ha presentat demanda de terceria de millor dret contra Frontera Capital, SARL, i Rafael González de Lara, en què al·lega que li correspon un crèdit amb dret a ser satisfet amb preferència al de la part executant.   
  
Segon. Que admés a tràmit el procediment, es va traslladar la demanda als demandats, per termini de 20 dies, a fi que pogueren comparéixer en les actuacions, contestar la demanda i, si és el cas, formular reconvenció, i se'ls va advertir que si no ho verificaven, serien declarats en rebel·lia, seguint el procediment el seu curs. Dins del termini concedit la part demandada es va personar de forma legal i va contestar la demanda, i es va aplanar a esta.   
Rafael González de Lara no va comparéixer en les actuacions, i va ser declarat en rebel·lia.   
Tercer. Van quedar les actuacions concluses per a sentència, i es van observar les prescripcions legals en la tramitació d'este juí.   
  
Part dispositiva   
Acord   
Estime la demanda de terceria de millor dret formulada per Margarita Fonfría Aguilar, representada per la procuradora senyora Cerdá Michelena, i declare el millor dret de l'esmentada demandant a cobrar el seu crèdit amb prioritat a Frontera Capital, SARL, representat pel procurador senyor Aznar Gómez, amb càrrec als béns embargats al deutor Rafael González de Lara en les actuacions del procediment d'execució número 1997/2009 tramitat en este Jutjat; si bé no s'entregarà cap quantitat al tercer procedent de l'execució, mentres no s'hagen satisfet als executants les tres quintes parts de les costes causades en esta execució fins a la data de la notificació de la demanda de terceria; tot això sense fer expressa imposició de les costes causades.   
  
Notifiqueu esta resolució a les parts amb expressió que contra esta es pot interposar un recurs d'apel·lació a preparar davant d'este Jutjat, en el termini de 20 dies i per a l'Audiència Provincial de València.   
De conformitat amb el que disposa la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà requisit imprescindible que s'haja consignat en l'entitat Banesto i en el compte de depòsits i consignacions d'este Jutjat i procediment la suma de cinquanta euros (50 €) i es fixarà com a concepte «recurs 02-civil-apel·lació».   
Així ho acorde, mane i firme María Cecilia Torregrosa Quesada, magistrada jutgessa del Jutjat de Primera Instància número 18 de València. En done fe.»  
Atés que es desconeix el domicili o residència actuals de la part demandada, Rafael González de Lara, he acordat la fixació d'este edicte al tauler d'anuncis d'este Jutjat, a fi que valga de notificació al demandat esmentat.   
  
València, 17 de desembre de 2012.- La secretària judicial: Edurne Zubia Zubimendi.